b'\n_START_ARTICLE_\nBela jelka\n_START_SECTION_\nOpis drevesa\n_START_PARAGRAPH_\nSvoje ime Abies alba je drevo dobilo po dveh srebrno belih \xc4\x8drtah na spodnji strani iglic. Zgornja stran iglic je temno zelena. Iglice so posami\xc4\x8dne, dvoredne, dolge 2\xe2\x80\x933\xc2\xa0cm._NEWLINE_Stor\xc5\xbei so pokon\xc4\x8dni, zeleno rjavi, luske pa imajo na vrhu zna\xc4\x8dilen izrastek. Ko so zrele odpadejo in na drevesu ostane le gola osrednja os stor\xc5\xbea._NEWLINE_Zraste do 60 m visoko; deblo je pokon\xc4\x8dno, ravno, pri mladem drevesu je skorja gladka, sivkasto bela, s smolnatimi \xc5\xbelezami, kasneje pa razpoka in izlo\xc4\x8da smolo._NEWLINE_Olje iz iglic spodbuja prekrvavitev in bronhialno izlo\xc4\x8danje, spodbuja izka\xc5\xa1ljevanje.Uporabljamo ga tudi pri vro\xc4\x8dini in bole\xc4\x8dinah v mi\xc5\xa1icah.\n_START_SECTION_\nNavadna jelka v Sloveniji\n_START_PARAGRAPH_\nV Sloveniji je navadne jelke najve\xc4\x8d v me\xc5\xa1anih jelovo-bukovih dinarskih gozdovih, ki se raztezajo od Trnovskega gozda \xc4\x8dez Javornike in Sne\xc5\xbenik vse do Gorskega Kotarja na Hrva\xc5\xa1kem in so eden najve\xc4\x8djih strnjenih gozdnih kompleksov v Evropi.'